На основу члана 8 и члана 9 Уредбе о избору представника невладиних организација у радна тијела органа државне управе и спровођењу јавне расправе у припреми закона и стратегија („Службени лист ЦГ“, број 41/18), Кабинет потпредсједника Владе Црне Горе за демографију и младе доноси:

**ОДЛУКУ**

**о избору кандидата - представника НВО за члана/ицу Савјета за права дјетета**

1. За чланове Савјета за права дјетета, два представника/це друштвено рањивих група на предлог невладине организације која се бави заштитом права дјетета, изабрани су кандидати Јоксимовић Магдалена и Калаџија Лејла.

2. Одлука ступа на снагу даном доношења.

**О Б Р А З Л О Ж Е Њ Е**

Кабинет потпредсједника Владе Црне Горе за демографију и младе је упутио Јавни позив невладиним организацијама за предлагање представника/це дјетета (лице до 18 година) на предлог невладине организације која се бави заштитом права дјетета и два представника/це друштвено рањивих група на предлог невладине организације која се бави заштитом права дјетета (у даљем тексту: други јавни позив), који је објављен на интернет страници Владе Црне Горе 15. јануара 2024. године.

По истеку рока прописаног Јавним позивом, на адресу Кабинета потпредсједника Владе Црне Горе за Јавни позив за предлагање представника/це дјетета (лице до 18 година) на предлог невладине организације која се бави заштитом права дјетета, стигао је један предлог, а за јавни позив за два представника/це друштвено рањивих група на предлог невладине организације која се бави заштитом права дјетета приспјели су предлози са потпуном и валидном документацијом од стране:

1. НВО “ Образовање за знање;

2. Активна зона НВО;

3. НВУ ХЕП;

4. Иницијатива младих за људска права;

5. Мрежа за младе Црне Горе;

6. Центар за грађанске слободе, НВО ЦЕГАС;

7. Мрежа за омладински активизам Црне Горе;

8. Социолошки центар Црне Горе;

9. Савез слијепих Црне Горе;

10. НВУ ,,Зинак”;

Све горе наведене НВО су за свог представника предложили **Јоксимовић Магдалену**;

1. Удружење родитеља дјеце са тешкоћама у развоју “Зрачак Наде” Пљевља

2. НВО “Удружење родитеља дјеце са тешкоћама у развоју - Подгорица”

3. НВО Савез удружења родитеља дјеце и омладине са тешкоћама у развоју ,,Наша иницијатива” Подгорица

4. НВО “Прво удружење родитеља дјеце и омладине са сметњама у развоју”

5. НВУ Дјеца Црне Горе

6. Удружење родитеља дјеце и омладине са сметњама у развоју ,,Стазе”

7. Удружење родитеља “Оаза”

8. НВО “Национална асоцијација родитеља дјеце и омладине са сметњама у развоју Црне Горе” – НАРДОС

Све горе наведене НВО су за свог представника предложили **Калаџија Лејлу**;

1. НВО Грађанска алијанса

2. НВУ Родитељи Центар за демократију и људска права

3. НВО 35мм

4. НВО ЦАЗАС

5. НВО Јувентас

6. НВУ Родитељи – Акција за људкса права

7. НВУ Родитељи – НГО Parents

Све горе наведене НВО су за свог представника предложили **мр Чарапић Катарину**;

и

НВО Донирај за живот за свог представника предложили су **Станојевић Нађу** (представника/це дјетета - лице до 18 година).

Кабинет потпредсједника Владе Црне Горе за демографију и младе, по Јавном позиву за два представника/це друштвено рањивих група на предлог невладине организације која се бави заштитом права дјетета, сачинио је листу кандидата који су предложени за чланове од стране невладиних организација.

Кабинет потпредсједника Владе Црне Горе за демографију и младе, сагласно члану 8 Уредбе о избору представника невладиних организација у радна тијела органа државне управе и спровођењу јавне расправе у припреми закона и стратегија дужан је да на својој интернет страници објави листу невладиних организација које нијесу доставиле уредне и потпуне предлоге. Имајући у виду предње наведено, напомињемо да je од стране НВО Донирај за живот достављен предлог који није комплетан у погледу документације коју је потребно доставити, а која је прописана Јавним позивом.

Увидом у листу кандидата и разматрајући остале предлоге утврђено је да небладине организације које су доставиле предлоге испуњавају услове предвиђене Јавним позивом као и да предложене кандидаткиње испуњавају све услове из Јавног позива, па је Кабинет потпредсједника Владе за демографију и младе, поступајући сагласно члану 9 став 1 Уредбе о избору представника невладиних организација у радна тијела органа државне управе и спровођењу Јавне расправе у припреми закона и стратегија донио одлуку да чланице Савјета буду Јоксимовић Магдалена и Калаџија Лејла.

Увидом у расположиву документацију недвосмислено се може закључити да су предложена лица својим досадашњим искуством и реализацијом пројеката из области заштите права дјеце дале значајан допринос на унапређењу стања у овој области као и да невладине организације које су их предложиле имају кредибилитет и да су поднијеле су потпуну и валидну документацију, те су чињенице које су опредијелиле Кабинет потпредсједника Владе Црне Горе да донесе одлуку садржане у слову важећих прописа односно члана 9 став 1 Уредбе о избору представника невладиних организација у радна тијела органа државне управе и спровођењу јавне расправе у припреми закона и стратегија сходно коме ће се избартаи она лица која су предложена од стране највећег броја невладних организација. Имајући у виду да је Јоксимовић Магдалена предложена од стране десет невладиних организација, Калаџија Лејла од стране осам невладиних организација, мр Чарапић Катарина од стране седам невладиних организација, то је Кабинет потпредсједника Владе Црне Горе за демографију и младе донио одлуку, у складу са предње цитираним чланом Уредбе о избору представника невладиних организација у радна тијела органа државне управе и спровођењу јавне расправе у припреми закона и стратегија, да Јоксимовић Магдалена и Калаџија Лејла, које су предложене од стране нејвећег броја невладиних организација, буду кандидаткиње изабране за чланице Савјета за права дјетета.

**УПУТСТВО О ПРАВНОЈ ЗАШТИТИ:** Против ове одлуке жалба није допуштена, већ се може тужбом покренути управни спор пред Управним судом Црне Горе.

Број:

Подгорица, 31. јануар 2024. године

**ПОТПРЕДСЈЕДНИК ВЛАДЕ ЗА ДЕМОГРАФИЈУ И МЛАДЕ**

**Драгослав Шћекић**